আনুষ্ঠানিকভাৱে ঘোষণা কৰা হোৱা নাই যদিও এক সূত্ৰৰ পৰা জানিব পৰা মতে অসম লোকসেৱা আয়োগৰ ২০১৮ বৰ্ষৰ সংযুক্ত প্ৰতিযোগিতামূলক প্ৰাৰম্ভিক পৰীক্ষা অহা ৩০ ডিচেম্বৰত অনুষ্ঠিত কৰা সম্ভাৱনা আছে।
অসম লোকসেৱা আয়োগ কৰ্তৃপক্ষৰ তৰফৰ পৰা এই পৰ্যন্ত পৰীক্ষাৰ দিন আনুষ্ঠানিকভাৱে ঘোষণা কৰা নাই যদিও সোমবাৰে আয়োগৰ সচিবে ৰাজ্যৰ সকলোবোৰ জিলাৰ সংশ্লিষ্ট কৰ্তৃপক্ষলৈ এক বাৰ্তা যোগে উক্ত দিনটোতে প্ৰাৰম্ভিক পৰীক্ষা অনুষ্ঠিত কৰাৰ সিদ্ধান্ত লোৱা বুলি জানিবলৈ দিয়ে।
উল্লেখ্য যে যোৱা ২৪ নৱেম্বৰত হ'বলগীয়া প্ৰাৰম্ভিক পৰীক্ষা কিছু অসুবিধাৰ বাবে স্থগিত ৰখা হোৱা বুলি আয়োগে এক জাননী যোগে জনাইছিল। তদুপৰি পৰৱৰ্তী সময়ত উক্ত প্ৰাৰম্ভিক পৰীক্ষাৰ নতুন দিন ঘোষণা কৰা হ'ব বুলিও কৈছিল।
সেই মৰ্মে এতিয়া আয়োগে অহা ৩০ ডিচেম্বৰত উক্ত পৰীক্ষা অনুষ্ঠিত কৰাৰ সিদ্ধান্ত লৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
